Vua- und Friahgschicht

Ois Voagschicht, dt. Vorgeschichte, Urgeschichte wead oigmoa de Zeid vo da Evoluzion vo da Menschheid gnennd. Des is a umfaungreicha Zeidrahm, dea bei de Hominidae ofangt und iwa de Hominini za de Hominiden reicht. Wia se de Anatomie vo de Mensch vaendat hod und Ea se oiweu mera za an sozialn Wesn entwückid hod. Wia a in da Schtoazeid es gleand hod se de Schtoana za oiweu bessa paßade Weakzeig heazrichtn. Bis a in da Jungschtoazeid scho so gschickt woa, aus dem hiatn Materieu gaunz kloane Weakzeig (Mikrolithen) heazschtön. De hod a daun ois Nodln oda ois kloane Klingan vawendt. Da Homo Erectus hod scho s´Feiamocha gleand ghobd. Dea hod se a nochwoasli ois a Easchta, vo Afrika kemat, iwa des eisfreie Asien und Eiropa ausbroat.
Zan End vo da Schtoazeid is da Homo Sapiens, oiso insare Vuafoahn vom Jaga und Saummla iwan Waundafödbau und de easchtn Kuituan sesshoft woan.

Unta da Fruahgschicht vaschteht ma de Vöka und Kuituan de scho Afzoachnungssystem (Schriftn) entwücköd hobm. Waun ma de Vinca-Zoachn a scho ois widagebbore, lesbore Afzoachnungan vaschtengan daun hod de Gschicht vo de Schriftn scho friara augfaungt ois wia mid de Token und da Keuschrift in Sumer.
Da Gebrauch vo neiche Weakzeig und Metolle san bei de faschidanan Hochkuituan af de Eadteu untaschiadli eigfiad woan. In Amerika ba de Maya, Aztekn und de Inka is de Brozezeid und de Eisnzeid eascht mid de schpanischn Eaowara aukema.
Im Innan vo da Insl Neu Guinea und im innan Amazonasuawoid hobm vaschiedane Schtämm gaunz ogschiedn nu bis zan Aufaung vom 20.Joahundat praktisch in da Schtoazeid glebd.

Heitzutogs wiß ma netta gor so vü iwa de Zeid vo da Menschheid, weus scho oiwei Leid (Fuascha) gem hod, De des gean ausafindn megn hobm. De Wissnschoft hoaßt Paläontologie und des Suacha und Ausgrobm vo oide Sochan Archäologie. Vü neiche Fund mocht ma duachn Zuafoi, (zan Beispü in Beagweak oda beim Baun) oda de Fund wean duach de Erosion freiglegd.

Schau aa

 Evoluzion vo da Menschheid
 De Entstehung vo da Schrift
 Biologie und Genetik vo de Menschn
 Schtoazeid
 Easchte Kuituan
 Easchte Hochkuituan
 Brozezeid
 Eisnzeid

Litaradua

 Walter Böckmann; Botschaft der Urzeit; Wurzeln menschlichens Verhalten in unserer Zeit. Econ Verlag Wean, 1979 ISBN 3430-11369-5.
 Jean Bollack, wissenschoftlige Leitung; Vorgeschichte, Fischer Weltgeschichte 1966, Frankfurt.
 Mary und John Gribbin; Kinder der Eiszeit. beeinflußt das Klima die Evolution des Menschen. Insel Verlag, Frankfurt. 1994. 
 Josepf H. Reichhold; Das Rätsel der Menschweadung, die Entstehung des Menschen im Wechselspiel der Natur. Deutsche Verlagsanstalt Gmbh Stuttgart, 1990.
 Harry L. Shapiro; Das Geheimnis des Pekingmenschen. Gustav Lübbe Verlag, Bergisch Gladbach, ISBN 3-404-01152-X 
 Felix R. Paturi; Zeugen der Vorzeit; Auf den Spuren europäischer Vergangenheit''. Econ Verlag Wean, ISBN 3-430-173-779.
 Hansjörg Küswter; Am Anfang war das Korn. Eine andere Geschichte der Menschheit. Verlag C.H.Beck, Minga2013, ISBN 978-3-406-65217-2.

Themanheftl:

 Geo Kompakt Nr.: 37, 2013; Die Geburt der Zivilisation.

Im Netz
 http://de.wikipedia.org/wiki/Ur-_und_Fr%C3%BChgeschichte
 http://de.wikipedia.org/wiki/Fr%C3%BChgeschichte
 http://de.wikipedia.org/wiki/Ur-_und_Fr%C3%BChgeschichte_Mitteleuropas

Kategorie:Geschichte